stanford-oval/wikipedia huggingface dataset:
เราสองสามคน
แหล่งข้อมูลอื่น

ข้อมูลภาพยนตร์ เราสองสามคน จาก สยามโซนดอตคอม
M๓๙ (M-Thirtynine) เอ็ม เทอร์ตี้ไนน์ เก็บถาวร 2012-06-22 ที่ เวย์แบ็กแมชชีน
ฟุตบอลทีมชาติออสเตรเลีย

ฟุตบอลทีมชาติออสเตรเลีย เป็นทีมฟุตบอลตัวแทนจากประเทศออสเตรเลียในการแข่งขันระหว่างประเทศ อยู่ภายใต้การดูแลของสหพันธ์ฟุตบอลออสเตรเลีย ปัจจุบันเป็นสมาชิกของสมาพันธ์ฟุตบอลเอเชีย และสหพันธ์ฟุตบอลอาเซียน ผู้ฝึกสอนคนปัจจุบันคือโทนี โปโปวิช
ในอดีต ทีมชาติออสเตรเลียได้ร่วมแข่งขันในนามสมาพันธ์ฟุตบอลโอเชียเนีย โดยลงแข่งขันในเกมนานาชาติครั้งแรกใน ค.ศ. 1922 และเคยทำสถิติเอาชนะอเมริกันซามัวไปถึง 31–0 ในฟุตบอลโลก 2002 รอบคัดเลือกซึ่งเป็นสถิติการชนะในการแข่งขันฟุตบอลระหว่างประเทศที่มากที่สุดตลอดกาล อย่างไรก็ตาม แม้จะเป็นทีมอันดับ 1 ในภูมิภาคนี้ แต่ออสเตรเลียไม่ประสบความสำเร็จในการผ่านเข้าสู่ฟุตบอลโลกรอบสุดท้ายเท่าที่ควร โดยเข้าร่วมได้เพียง 2 ครั้งจากการแข่งขันรอบคัดเลือก 11 ครั้ง ความสำเร็จในภูมิภาคนี้คือการชนะเลิศโอเอฟซีเนชันส์คัพ 4 สมัย
ออสเตรเลียได้ย้ายเป็นสมาชิกสมาพันธ์ฟุตบอลเอเชียใน ค.ศ. 2006 มีผลงานดีที่สุดคือการชนะเลิศฟุตบอลเอเชียนคัพ 1 สมัย ใน ค.ศ. 2015 ในฐานะเจ้าภาพ และรองชนะเลิศใน ค.ศ. 2011 จากความสำเร็จดังกล่าว ส่งผลให้พวกเขาเป็นชาติเดียวที่ชนะเลิศการแข่งขันของฟีฟ่าในสองสมาพันธ์ (สมาพันธ์ฟุตบอลโอเชียเนีย และสมาพันธ์ฟุตบอลเอเชีย) นับตั้งแต่ย้ายสมาพันธ์ ออสเตรเลียสามารถผ่านเข้าไปเล่นในฟุตบอลโลกได้อีก 4 ครั้ง โดยรวมแล้วพวกเขาผ่านเข้าสู่ฟุตบอลโลก 6 ครั้ง (ค.ศ. 1974, 2006, 2010, 2014, 2018 และ 2022) ผลงานดีที่สุดคือการผ่านรอบแบ่งกลุ่ม 2 ครั้งในฟุตบอลโลก 2006 และฟุตบอลโลก 2022 ออสเตรเลียเข้าร่วมเป็นสมาชิกสหพันธ์ฟุตบอลอาเซียน ใน ค.ศ. 2013 แต่ไม่ได้รับอนุญาตให้ลงแข่งขันรายการสำคัญอย่างฟุตบอลชิงแชมป์แห่งชาติอาเซียน เนื่องมาจากข้อกังวลเกี่ยวกับมาตรฐานและคุณภาพที่สูงกว่าทีมอื่น
ออสเตรเลียยังเป็นตัวแทนของทวีปในการแข่งขันฟีฟ่าคอนเฟเดอเรชันส์คัพ คว้าตำแหน่งรองชนะเลิศในการแข่งขัน ค.ศ. 1997 และอันดับสามใน ค.ศ. 2001 ตามลำดับ มาร์ก ชวาร์เซอร์ เป็นเจ้าของสถิติลงสนามให้ทีมชาติสูงที่สุด 109 นัด ในขณะที่ผู้ทำประตูสูงที่สุดตลอดกาลคือ ทิม เคฮิลล์ จำนวน 50 ประตู ออสเตรเลียมีทีมคู่แข่งคือนิวซีแลนด์ และอุรุกวัย และพัฒนาความเป็นอริกับญี่ปุ่นนับตั้งแต่ย้ายเข้าร่วมสมาพันธ์ฟุตบอลเอเชีย
ประวัติ > ยุคแรก

ฟุตบอลทีมชาติออสเตรเลียรวมตัวกันครั้งแรกใน ค.ศ. 1922 เพื่อร่วมแข่งขันทัวร์พบกับทีมชาตินิวซีแลนด์จำนวน 3 นัด ผลการแข่งขันปรากฏว่าออสเตรเลียเสมอหนึ่งนัด และแพ้สองนัด และตลอดระยะเวลา 36 ปีหลังจากนั้น ออสเตรเลีย นิวซีแลนด์ และแอฟริกาใต้ได้ลงแข่งขันรายการทัวร์ (เกมกระชับมิตร) ร่วมกันอย่างต่อเนื่อง ในช่วงเวลาดังกล่าว ออสเตรเลียยังเป็นเจ้าภาพแข่งขันรายการทัวร์พบแคนาดา และอินเดียใน ค.ศ. 1924 และ 1938 ตามลำดับ ออสเตรเลียพบกับความพ่ายแพ้ที่ขาดลอยที่สุด (นับรวมทุกรายการ) โดยแพ้ต่อทีมชาติอังกฤษด้วยผลประตู 0–17 ในการแข่งขันทัวร์วันที่ 30 มิถุนายน 1951 ออสเตรเลียไม่มีโอกาสร่วมแข่งขันรายการระดับนานาชาติเลยกระทั่งในโอลิมปิกฤดูร้อน 1956 ซึ่งพวกเป็นเจ้าภาพ ณ เมืองเมลเบิร์น อย่างไรก็ตาม การขาดผู้เล่นที่มีประสบการณ์ในการแข่งขันระดับสูงส่งผลให้พวกเขาไม่ประสบความสำเร็จ และด้วยการเดินทางทางอากาศที่มีราคาต่ำลง ทำให้ออสเตรเลียได้ร่วมแข่งขันกับชาติอื่น ๆ ในต่างทวีปมากขึ้น แต่ด้วยสภาพที่ตั้งทางภูมิศาสตร์ของประเทศ ทำให้เกิดความยากลำบากในการเดินทาง ซึ่งผลต่อการพัฒนาทีมตลอดระยะเวลา 30 ปีต่อมา ความสำเร็จรายการแรกของพวกเขาคือการชนะเลิศฟุตบอลอิสรภาพของเวียดนามใต้ใน ค.ศ. 1967 แต่ก็ยังไม่เป็นที่ยอมรับในประเทศ
ภายหลังจากตกรอบคัดเลือกฟุตบอลโลก 1966 และ 1970 แพ้ต่อเกาหลีเหนือ และอิสราเอลตามลำดับ ออสเตรเลียได้ร่วมแข่งขันฟุตบอลโลกรอบสุดท้ายครั้งแรกในฟุตบอลโลก 1974 ที่ประเทศเยอรมนีตะวันตก ก่อนจะตกรอบแบ่งกลุ่มโดยเสมอชิลี และแพ้สองนัดต่อเยอรมนีตะวันออก และ เยอรมนีตะวันตก และไม่สามารถยิงประตูในการแข่งขันได้เลยเนื่องจากทีมชุดนั้นเต็มไปด้วยผู้เล่นขาดประสบการณ์ และออสเตรเลียต้องห่างหายจากฟุตบอลโลกไปอีกหลายปี กระทั่งได้กลับมาเข้าร่วมอีกครั้งในฟุตบอลโลก 2006 โดยในช่วงเวลานั้น พวกเขาแพ้ในรอบคัดเลือกทุกครั้ง แพ้ต่อสกอตแลนด์ใน ค.ศ. 1986, แพ้อาร์เจนตินาใน ค.ศ. 1994 แพ้อิหร่านใน ค.ศ. 1998 และแพ้อุรุกวัยใน ค.ศ. 2002
ประวัติ > พัฒนาทีม และเข้าร่วมสมาพันธ์ฟุตบอลเอเชีย

แม้จะล้มเหลวในฟุตบอลโลก แต่ออสเตรเลียทำผลงานได้ดีช่วงนั้นเมื่อพบกับทีมจากยุโรปและอเมริกาใต้ พวกเขาเอาชนะแชมป์โลกอย่างอาร์เจนตินา 4–1 ในรายการ Australian Bicentennial Gold Cup  ใน ค.ศ. 1988 ถัดมาในฟีฟ่าคอนเฟเดอเรชันส์คัพ ค.ศ. 1997 ออสเตรเลียเสมอกับบราซิล แชมป์ฟุตบอลโลก 1994 ตามด้วยการชนะอุรุกวัย 1–0 ผ่านเข้าถึงรอบชิงชนะเลิศแต่แพ้บราซิล 0–6 และในการแข่งขันรายการเดียวกันใน ค.ศ. 2001 ออสเตรเลียเอาชนะแชมป์ฟุตบอลโลก 1998 อย่างฝรั่งเศสได้ในรอบแบ่งกลุ่ม และคว้าอันดับสามได้จากการชนะบราซิล 1–0 และยังบุกไปชนะอังกฤษ 3–1 ในเกมกระชับมิตรที่สนามบุลินกราวนด์ ซึ่งนัดนั้นเป็นการลงสนามในนามทีมชาติเกมแรกของเวย์น รูนีย์
ในช่วงต้นปี 2005 มีรายงานว่า สหพันธ์ฟุตบอลออสเตรเลียได้หารือถึงความเป็นไปได้ในการเข้าร่วมสมาพันธ์ฟุตบอลเอเชีย และเป็นการยุติช่วงเวลา 40 ปีในการเป็นสมาชิกสมาพันธ์ฟุตบอลโอเชียเนีย นักวิจารณ์และแฟนบอลหลายคนรวมถึงอดีตกัปตันทีมชาติออสเตรเลีย จอห์นนี วอร์เรน เห็นด้วยกับแนวคิดดังกล่าว โดยกล่าวว่าเป็นวิธีเดียวที่จะช่วยยกระดับมาตรฐานของทีมชาติออสเตรเลีย ในวันที่ 13 มีนาคม 2005 คณะกรรมการบริหารของสมาพันธ์ฟุตบอลเอเชียมีมติเป็นเอกฉันท์ให้เชิญออสเตรเลียเข้าร่วมสมาพันธ์ และหลังจากสมาพันธ์ฟุตบอลโอเชียเนียรับรองการย้ายออกของออสเตรเลีย สหพันธ์ฟุตบอลนานาชาติได้อนุมัติในวันที่ 30 มิถุนายน 2005 โดยมีผลอย่างเป็นทางการในวันที่ 1 มกราคม 2006 แม้ว่าก่อนหน้านั้นออสเตรเลียจะลงแข่งขันฟุตบอลโลกรอบคัดเลือกในโซนโอเชียเนีย
แฟรงก์ ฟารินา ผู้ฝึกสอนได้ลาออกหลังจากทำผลงานย่ำแย่ในฟีฟ่าคอนเฟเดอเรชันส์คัพ 2005 และ คืส ฮิดดิงก์ ได้รับการแต่งตั้งเป็นผู้ฝึกสอนคนใหม่ ออสเตรเลียซึ่งเป็นทีมอันดับ 49 ของโลกในขณะนั้นต้องแข่งขันกับทีมอันดับ 18 อย่างอุรุกวัยในรอบเพลย์ออฟเพื่อเข้าสู่ฟุตบอลโลกรอบสุดท้ายปี 2006 ภายหลังจากออสเตรเลียชนะจาไมกา 5–0 ในเกมกระชับมิตร พวกเขาลงแข่งนัดแรกกับอุรุกวัยและแพ้ 0–1 ก่อนจะกลับไปเล่นนัดที่สองที่ซิดนีย์ และพวกเขาเอาชนะได้ 1–0 เช่นกันจากประตูของ มาร์ค เบรสชาโน ทำให้ต้องต่อเวลาพิเศษ แต่ก็ไม่สามารถทำประตูเพิ่มกันได้ และออสเตรเลียชนะการดวลจุดโทษไป 4–2 ส่งผลให้พวกเขาเป็นชาติแรกที่ได้แข่งขันฟุตบอลโลกรอบสุดท้ายโดยชนะจุดโทษในเพลย์ออฟ และเป็นการกลับไปแข่งขันฟุตบอลโลกครั้งแรกในรอบ 32 ปี
ประวัติ > สายเลือดใหม่ และแชมป์เอเชียนคัพ (2015–2020)

แองเจลอส พอสเตคูกลู เข้ามาคุมทีมต่อ ซึ่งได้รับมอบหมายให้สร้างทีมขึนใหม่เนื่องจากที่ผ่านมาสหพันธ์ฟุตบอลออสเตรเลียมองว่าทีมชุดนี้พึ่งพานักเตะแกนหลักในยุค โกลเดน เจเนอเรชัน มากเกินไป พอสเตคูกลูคุมทีมนัดแรกเอาชนะคอสตาริกา 1–0 ในเกมกระชับมิตรจากประตูของทิม เคฮิลล์ ในฟุตบอลโลกรอบสุดท้าย พวกเขาอยู่กลุ่มบีร่วมกับแชมป์เก่าอย่างสเปน, รองแชมป์เก่าอย่างเนเธอร์แลนด์ รวมถึงชิลี พวกเขาแพ้ชิลีในนัดแรก 1–3 โดยเสียสองประตูในช่วง 15 นาทีแรก และสู้กับเนเธอร์แลนด์ได้สูสีในนัดที่สองแต่ก็แพ้ 2–3 ปิดท้ายด้วยการแพ้สเปน 0–3 แต่แฟน ๆ ของออสเตรเลียก็ยกย่องทีมจากการทำผลงานได้ดีแม้อยู่ในกลุ่มที่หนักร่วมกับทีมชั้นนำอีกสามทีม และได้รับการยกย่องว่าทีมชุดนี้จะเป็นสายเลือดใหม่หรือ โกลเดน เจเนอเรชั่น ยุคใหม่
ออสเตรเลียแพ้เบลเยียมในเกมกระชับมิตร 0–2 ก่อนจะคว้าชัยชนะนัดแรกในรอบสิบเดือน และเป็นชัยชนะนัดที่สองของพอสเตคูกลูในนัดที่ชนะซาอุดีอาระเบีย 3–2 ที่ลอนดอน ก่อนจะเสมอสหรัฐอาหรับเอมิเรตส์ และแพ้สองนัดต่อกาตาร์และญี่ปุ่น ส่งผลให้อันดับโลกของพวกเขาร่วงไปอันดับที่ 94 และ 102 ต่ำที่สุดในประวัติศาสตร์ของทีม
ออสเตรเลียเป็นเจ้าภาพเอเชียนคัพ 2015 โดยเป็นการร่วมแข่งขันรายการนี้เป็นครั้งที่สามติดต่อกัน ในสองนัดแรกของรอบแบ่งกลุ่ม พวกเขาเอาชนะคูเวต (4–1) และโอมาน (4–0) ได้อย่างง่ายดาย ผ่านเข้าสู่รอบต่อไปทันที แม้จะแพ้เกาหลีใต้ (1–3) ในนัดสุดท้ายที่บริสเบน ตามด้วยการชนะจีน 2–0 ในรอบก่อนรองชนะเลิศจากสองประตูของ ทิม เคฮิลล์ และชนะสหรัฐอาหรับเอมิเรตส์ในรอบรองชนะเลิศ 2–0 ผ่านเข้าชิงชนะเลิศสองสมัยติดต่อกัน และเอาชนะเกาหลีใต้ 2–1 ในช่วงต่อเวลาพิเศษ คว้าแชมป์เป็นสมัยแรก และได้สิทธิ์แข่งขัน ฟีฟ่าคอนเฟเดอเรชันส์คัพ 2017 แต่ตกรอบแบ่งกลุ่ม
ออสเตรเลียผ่านเข้าสู่ฟุตบอลโลก 2018 และแบร์ต ฟัน มาร์ไวก์ อดีตผู้ฝึกสอนทีมชาติเนเธอร์แลนด์เข้ามารับตำแหน่งต่อจากพอสเตคูกลู ใน ค.ศ. 2017 และเมื่อวันที่ 8 มีนาคม 2018 ภายหลังการประกาศรายชื่อนักเตะที่จะลงแข่งขันฟุตบอลโลก สหพันธ์ฟุตบอลออสเตรเลียประกาศว่า เกรแฮม อาร์โนลด์ จะรับหน้าที่เป็นผู้ฝึกสอนภายหลังจบฟุตบอลโลก 2018 ไปจนถึงฟุตบอลโลก 2022 ในฟุตบอลโลก 2018 ออสเตรเลียอยู่ร่วมกลุ่มกับเดนมาร์ก, ฝรั่งเศส และเปรู ในนัดแรกพวกเขาแพ้ฝรั่งเศส 1–2 โดยได้รับความชื่นชมจากผลงาน และยังเล่นได้อย่างยอดเยี่ยม เสมอเดนมาร์กในนัดที่สอง 1–1 ก่อนจะตกรอบโดยแพ้เปรูในนัดสุดท้าย 0–2
ฟัน มาร์ไวก์ ลาออกเพื่อเปิดทางให้กับ อาร์โนลด์ ด้วยความคาดหวังว่าออสเตรเลียจะทำผลงานได้ดีและป้องกันแชมป์เอเชียนคัพได้ในปี 2019 พวกเขาอยู่ร่วมกลุ่มกับจอร์แดน, ซีเรีย และ ปาเลสไตน์ พวกเขาแพ้ในนัดแรกต่อจอร์แดนอย่างเหนือความคาดหมาย 0–1 แต่ยังเข้าสู่รอบต่อไปจากการชนะในสองนัดถัดมาที่พบกับ ปาเลสไตน์ (3–0) และ ซีเรีย (3–2) ตามด้วยการชนะจุดโทษอุซเบกิสถานในรอบ 16 ทีมสุดท้าย แต่พวกเขาแพ้สหรัฐอาหรับเอมิเรตส์เจ้าภาพ 0–1 ในรอบก่อนรองชนะเลิศที่สนามกีฬาฮัซซาอ์ บิน ซายิด สนามเดียวกับที่พวกเขาแพ้จอร์แดนในนัดเปิดสนาม
ประวัติ > 2022–ปัจจุบัน

ในฟุตบอลโลก 2022 รอบคัดเลือก โซนเอเชีย – รอบที่ 2 ออสเตรเลียชนะรวด 8 นัดผ่านเข้าสู่รอบที่ 3 อย่างง่ายดาย โดยในรอบที่ 3 นี้พวกเขาอยู่ร่วมกับซาอุดีอาระเบีย, ญี่ปุ่น, โอมาน, จีน และ เวียดนาม แม้จะเริ่มต้นได้ยอดเยี่ยมด้วยการชนะ 3 นัดแรก แต่ใน 3 นัดต่อมา พวกเขาบุกไปแพ้ญี่ปุ่น ตามด้วยเสมอสองนัดกับซาอุดีอาระเบียและจีน ทำให้อันดับของพวกเขาตกลงไป แม้จะกลับมาเปิดบ้านชนะเวียดนาม 4–0 แต่การสะดุดอีกครั้งใน 3 นัดสุดท้ายที่พวกเขาบุกไปเสมอโอมาน 2–2, เปิดบ้านแพ้ญี่ปุ่น 0–2 และบุกไปแพ้ซาอุดีอาระเบีย 0–1 ไม่เพียงพอต่อการเข้ารอบโดยอัตโนมัติ ออสเตรเลียต้องไปแข่งขันรอบที่ 4 พบกับสหรัฐอาหรับเอมิเรตส์ และการแข่งขันต้องย้ายไปเล่นที่สนามกลางในโดฮา เนื่องจากการระบาดทั่วของโควิด-19 ออสเตรเลียเอาชนะไป 2–1 ผ่านเข้าไปพบเปรูในรอบเพลย์ออฟระหว่างสมาพันธ์ ก่อนจะเอาชนะในการดวลจุดโทษหลังจากเสมอกัน 0–0 ผ่านเข้าไปเล่นฟุตบอลโลกเป็นครั้งที่ 6
ออสเตรเลียลงแข่งกระชับมิตรสองนัดเพื่อเตรียมความพร้อมก่อนฟุตบอลโลก โดยเอาชนะเพื่อนบ้านอย่างนิวซีแลนด์ทั้งสองนัด และในฟุตบอลโลก 2022 ออสเตรเลียลงแข่งขันนัดแรกในวันที่ 23 พฤศจิกายน ค.ศ. 2022 แพ้ฝรั่งเศสในนัดแรก 1–4 แต่เอาชนะตูนิเซียในนัดต่อมา 1–0 และเอาชนะเดนมาร์กทีมที่เข้าถึงรอบรองชนะเลิศฟุตบอลชิงแชมป์แห่งชาติยุโรป 2020 ได้ 1–0 จากประตูของแมทธิว เล็คกี ผ่านเข้าสู่รอบ 16 ทีมสุดท้ายก่อนจะแพ้อาร์เจนตินา 1–2 จากประตูของลิโอเนล เมสซิ และฆูเลียน อัลบาเรซ ด้วยความผิดพลาดของผู้รักษาประตูอย่างแมทิว ไรอัน แม้จะมีโอกาสตีเสมอในช่วงท้ายเกมแต่ก็ถูกขัดขวางโดยเอมิเลียโน มาร์ติเนซ อย่างไรก็ตาม การผ่านรอบแบ่งกลุ่มในครั้งนี้ได้รับเสียงชื่นชมจากแฟนบอลออสเตรเลียอย่างมาก แฟน ๆ หลายคนออกมาเฉลิมฉลองหลังจากชนะตูนิเซียและเดนมาร์ก รวมทั้งได้รับการยกย่องจากแอนโทนี แอลบานีส นายกรัฐมนตรีออสเตรเลีย นับเป็นครั้งที่สองที่พวกเขาผ่านเข้าสู่รอบแพ้คัดออก ต่อจากฟุตบอลโลก 2006
อาร์โนลด์อำลาตำแหน่งผู้ฝึกสอนในเดือนกันยายน ค.ศ. 2024 และผู้ที่มารับตำแหน่งแทนคือโทนี โปโปวิช อดีตผู้เล่นกองหลังทีมชาติออสเตรเลีย ในการแข่งขันเอเชียนคัพ 2023 ออสเตรเลียผ่านรอบแบงกลุ่มในฐานะแชมป์กลุ่มด้วยการมี 7 คะแนน ตามด้วยการชนะอินโดนีเซีย 4–0 แต่พวกเขาแพ้เกาหลีใต้ในรอบก่อนรองชนะเลิศในช่วงต่อเวลา 1–2 ต่อมาในการแข่งขันฟุตบอลโลก 2026 รอบคัดเลือก โซนเอเชีย – รอบที่ 2 ออสเตรเลียเข้ารอบในฐานะทีมอันดับ 1 ของกลุ่มไอ ด้วยผลงานชนะรวดทั้ง 6 นัด ยิงได้ 22 ประตู และไม่เสียแม้แต่ประตูเดียว ผ่านเข้าสู่รอบที่ 3 รวมทั้งได้สิทธิ์แข่งขันเอเชียนคัพ 2027 และในการแข่งขันรอบที่ 3 พวกเขาเปิดบ้านแพ้บาห์เรนในนัดแรกอย่างเหนือความคาดหมาย 0–1 ตามด้วยการบุกเสมออินโดนีเซีย 0–0, เปิดบ้านชนะจีน 3–1, บุกไปเสมอญี่ปุ่น 1–1, เปิดบ้านเสมอซาอุดีอาระเบีย 0–0 และบุกไปเสมอบาห์เรน 2–2 และอยู่ในอันดับ 2 ของกลุ่มเมื่อสิ้นสุดปี 2024
ชื่อเรียก

ทีมชาติออสเตรเลียมีฉายาที่เรียกกันทั่วไปว่า ซอกเกอร์รูส์ (Socceroos) คิดค้นโดย โทนี ฮาลสเดต ผู้สื่อข่าวชาวออสเตรเลียในปี 1967 ในการรายงานข่าวของเขาในขณะทีมร่วมแข่งขันรายการพิเศษที่เวียดนามในช่วงสงครามเวียดนาม และนับตั้งแต่นั้นชื่อนี้ก็เป็นที่นิยมเรียกทั้งในกลุ่มผู้สนับสนุนในประเทศ และสหพันธ์ฟุตบอลออสเตรเลีย ชื่อนี้ยังสะท้อนให้เห็นถึงค่านิยมของชาวออสเตรเลียในการใช้ภาษาพูดในประเทศ รวมถึงความนิยมในการใช้ภาษาอังกฤษแบบออสเตรเลีย (Australian English) ในการตั้งชื่อทีมกีฬา และชื่อนี้ยังสื่อความหมายถึงจิงโจ้ (Kangaroo) ซึ่งเปรียบเสมือนสัญลักษณ์ของประเทศ
คำว่า รูส์ ยังเป็นที่นิยมในการเรียกทีมกีฬาระดับชาติอื่น ๆ ของออสเตรเลียเช่น Hockeyroos ใช้สำหรับทีมฮอกกี้หญิงทีมชาติออสเตรเลีย และในปัจจุบันสายการบินควอนตัสเป็นผู้สนับสนุนหลักของทีมชาติออสเตรเลีย จึงนิยมเรียกกันว่าควอนตัสซอกเกอร์รูส์
ผลงาน > ฟุตบอลโลก

1930-1962 - ไม่ได้เข้าร่วม
1966-1970 - ไม่ผ่านรอบคัดเลือก
1974 - รอบแรก
1978-2002 - ไม่ผ่านรอบคัดเลือก
2006 - รอบ 16 ทีมสุดท้าย
2010 - รอบแรก
2014 - รอบแรก
2018 - รอบแรก
2022 - รอบ 16 ทีมสุดท้าย
ผลงาน > คอนเฟเดอเรชันส์คัพ

1992, 1995 - ไม่ได้เข้าร่วม
1997 - รองชนะเลิศ
1999 - ไม่ผ่านรอบคัดเลือก
2001 - อันดับสาม
2003 - ไม่ผ่านรอบคัดเลือก
2005 - รอบแรก
2017 - รอบแรก
ผลงาน > โอเอฟซีเนชันส์คัพ

ชนะเลิศ - 1980, 1996, 2000, 2004
อันดับสอง - 1998, 2002
ไม่ได้เข้าร่วม - 1973
ผลงาน > เอเชียนคัพ

2007 - รอบก่อนรองชนะเลิศ
2011 - รองชนะเลิศ
2015 - ชนะเลิศ
2019 - รอบก่อนรองชนะเลิศ
2023 - รอบก่อนรองชนะเลิศ
นักเตะชุดปัจจุบัน

รายชื่อผู้เล่น 26 คนที่ถูกเรียกตัวในการแข่งขัน ฟุตบอลโลก 2022
ข้อมูลการลงเล่นและการทำประตูนับถึงวันที่ 23 พฤศจิกายน พ.ศ. 2565 หลังจากการพบกับ  ตูนิเซีย
| 0#0 | ตำแหน่ง | ผู้เล่น | วันเกิด (อายุ) | ลงเล่น | ประตู | สโมสร |
| --- | --- | --- | --- | --- | --- | --- |
| 1 | 1GK | แมทิว ไรอัน (กัปตัน) |  (1992-04-08) 8 เมษายน ค.ศ. 1992 (32 ปี) | 77 | 0 |  โคเปนเฮเกน |
| 12 | 1GK | Redmayne, AndrewAndrew Redmayne |  (1989-01-13) 13 มกราคม ค.ศ. 1989 (35 ปี) | 4 | 0 |  ซิดนีย์ |
| 18 | 1GK | Vukovic, DannyDanny Vukovic |  (1985-03-27) 27 มีนาคม ค.ศ. 1985 (39 ปี) | 4 | 0 |  เซ็นทรัล โคสต์ มารีเนอส์ |

| 2 | 2DF | มิล็อช เดเกเน็ก |  (1994-04-28) 28 เมษายน ค.ศ. 1994 (30 ปี) | 40 | 1 |  โคลัมบัส ครูว์ |
| 3 | 2DF | Atkinson, NathanielNathaniel Atkinson |  (1999-06-13) 13 มิถุนายน ค.ศ. 1999 (25 ปี) | 6 | 0 |  ฮาร์ตออฟมิดโลเธียน |
| 4 | 2DF | Rowles, KyeKye Rowles |  (1998-06-24) 24 มิถุนายน ค.ศ. 1998 (26 ปี) | 5 | 0 |  ฮาร์ตออฟมิดโลเธียน |
| 5 | 2DF | Karačić, FranFran Karačić |  (1996-05-12) 12 พฤษภาคม ค.ศ. 1996 (28 ปี) | 12 | 1 |  เบรชชา |
| 8 | 2DF | Wright, BaileyBailey Wright |  (1992-07-28) 28 กรกฎาคม ค.ศ. 1992 (32 ปี) | 27 | 2 |  ซันเดอร์แลนด์ |
| 16 | 2DF | แอซิซ เบอิช |  (1990-12-16) 16 ธันวาคม ค.ศ. 1990 (34 ปี) | 55 | 2 |  ดันดี ยูไนเต็ด |
| 19 | 2DF | Souttar, HarryHarry Souttar |  (1998-10-22) 22 ตุลาคม ค.ศ. 1998 (26 ปี) | 12 | 6 |  สโตกซิตี |
| 20 | 2DF | Deng, ThomasThomas Deng |  (1997-03-20) 20 มีนาคม ค.ศ. 1997 (27 ปี) | 2 | 0 |  อัลบิเร็กซ์ นีงาตะ |
| 24 | 2DF | King, JoelJoel King |  (2000-10-30) 30 ตุลาคม ค.ศ. 2000 (24 ปี) | 4 | 0 |  โอเดนเซ |

| 10 | 3MF | Hrustic, AjdinAjdin Hrustic |  (1996-07-05) 5 กรกฎาคม ค.ศ. 1996 (28 ปี) | 21 | 3 |  เฮลแลส เวโรนา |
| 13 | 3MF | แอรอน มอย |  (1990-09-15) 15 กันยายน ค.ศ. 1990 (34 ปี) | 55 | 7 |  เซลติก |
| 14 | 3MF | McGree, RileyRiley McGree |  (1998-11-02) 2 พฤศจิกายน ค.ศ. 1998 (26 ปี) | 13 | 1 |  มิดเดิลส์เบรอ |
| 17 | 3MF | Devlin, CameronCameron Devlin |  (1998-06-07) 7 มิถุนายน ค.ศ. 1998 (26 ปี) | 1 | 0 |  ฮาร์ตออฟมิดโลเธียน |
| 22 | 3MF | แจ็กสัน เออร์วิน |  (1993-03-07) 7 มีนาคม ค.ศ. 1993 (31 ปี) | 51 | 7 |  ซังต์ เพาลี |
| 26 | 3MF | Baccus, KeanuKeanu Baccus |  (1998-06-07) 7 มิถุนายน ค.ศ. 1998 (26 ปี) | 3 | 0 |  เซนต์ เมียร์เรน |

| 6 | 4FW | Tilio, MarcoMarco Tilio |  (2001-08-23) 23 สิงหาคม ค.ศ. 2001 (23 ปี) | 5 | 0 |  เมลเบิร์น ซิตี |
| 7 | 4FW | แมทิว เล็กกี |  (1991-02-04) 4 กุมภาพันธ์ ค.ศ. 1991 (33 ปี) | 75 | 13 |  เมลเบิร์น ซิตี |
| 9 | 4FW | Maclaren, JamieJamie Maclaren |  (1993-07-29) 29 กรกฎาคม ค.ศ. 1993 (31 ปี) | 27 | 8 |  เมลเบิร์น ซิตี |
| 11 | 4FW | Mabil, AwerAwer Mabil |  (1995-09-15) 15 กันยายน ค.ศ. 1995 (29 ปี) | 31 | 8 |  กาดิซ |
| 15 | 4FW | Duke, MitchellMitchell Duke |  (1991-01-18) 18 มกราคม ค.ศ. 1991 (33 ปี) | 23 | 9 |  ฟาจาโน โอกายามะ |
| 21 | 4FW | Kuol, GarangGarang Kuol |  (2004-09-15) 15 กันยายน ค.ศ. 2004 (20 ปี) | 2 | 0 |  เซ็นทรัล โคสต์ มารีเนอส์ |
| 23 | 4FW | Goodwin, CraigCraig Goodwin |  (1991-12-16) 16 ธันวาคม ค.ศ. 1991 (33 ปี) | 12 | 2 |  แอดิเลด ยูไนเต็ด |
| 25 | 4FW | Cummings, JasonJason Cummings |  (1995-08-01) 1 สิงหาคม ค.ศ. 1995 (29 ปี) | 2 | 1 |  เซ็นทรัล โคสต์ มารีเนอส์ |
อดีตผู้เล่นที่มีชื่อเสียง

แฮร์รี คีเวลล์
มาร์ก ชวาร์เซอร์
ทิม เคฮิลล์
ลูคัส นีลล์
มาร์ก วิดูกะ
พอล โอคอน
เคร็ก มัวร์
มาร์ค เบรสชาโน
แหล่งข้อมูลอื่น

เว็บไซต์ทางการ
ออสเตรเลีย ที่ FIFA
การแข่งขันนัดแรกของทีมชาติออสเตรเลีย พบกับทีมชาตินิวซีแลนด์ใน ค.ศ. 1922
การแข่งขันรอบเพลย์ออฟนัดสุดท้ายระหว่างออสเตรเลียและอุรุกวัยที่ซิดนีย์ เพื่อหาผู้ชนะเข้าสู่ฟุตบอลโลกรอบสุดท้าย ค.ศ. 2006
การแข่งขันระหว่างออสเตรเลียและเยอรมนีที่สนามกีฬาโมเสสมาบีดา ในฟุตบอลโลก 2010 รอบแบ่งกลุ่ม
ทีมชาติออสเตรเลียในเอเชียนคัพ 2015 ซึ่งพวกเขาคว้าแชมป์ได้ในฐานะเจ้าภาพ
การแข่งขันระหว่างออสเตรเลียและฝรั่งเศสในฟุตบอลโลก 2022 นัดแรกของรอบแบ่งกลุ่ม
เครื่องบินโบอิง 747-400 ลายซอกเกอร์รูส์ของสายการบินควอนตัส ผู้สนับสนุนหลักของทีมชาติออสเตรเลีย
ความขัดแย้งในกัมพูชา พ.ศ. 2383

ความขัดแย้งในกัมพูชา พ.ศ. 2383 เป็นการกบฏต่อต้านเวียดนามของชาวกัมพูชาในช่วงสั้น ๆ ที่ต่อสู้อย่างหนักโดยเฉพาะบริเวณไพรแวงและบาพนม
ใน พ.ศ. 2383 พระองค์เม็ญ พระราชินีนาถแห่งกัมพูชาซึ่งสืบราชสมบัติต่อจากพระราชบิดาคือสมเด็จพระอุไทยราชาธิราชรามาธิบดีถูกญวนปลดออกจากราชบัลลังก์ พระองค์ถูกจับและเนรเทศไปยังเวียดนามพร้อมกับพระญาติและเครื่องราชกกุธภัณฑ์ จากเหตุการณ์ดังกล่าว ขุนนางกัมพูชาจำนวนมากและผู้ติดตามของพวกเขาจึงลุกฮือต่อต้านการปกครองของเวียดนาม ฝ่ายกบฏได้ร้องขอต่อสยามให้สนับสนุนผู้อ้างสิทธิ์ในราชบัลลังก์กัมพูชาอีกพระองค์หนึ่งคือองค์ด้วง พระบาทสมเด็จพระนั่งเกล้าเจ้าอยู่หัว ตอบสนองคำร้องขอโดยมีพระบรมราชโองการโปรดเกล้าฯ ให้ส่งองค์ด้วงกลับจากการเนรเทศที่กรุงเทพฯ พร้อมด้วยกองทหารสยามเพื่อสถาปนาพระองค์ขึ้นครองราชย์
เวียดนามถูกโจมตีจากทั้งกองทหารสยามและกบฏกัมพูชา ที่เลวร้ายกว่านั้น ในโคชินไชนา มีการก่อกบฏหลายครั้ง กำลังหลักของเวียดนามเดินทัพไปยังโคชินไชนาเพื่อปราบกบฏเหล่านั้น จักรพรรดิเถี่ยว จิ จักรพรรดิเวียดนามองค์ใหม่ซึ่งสืบราชบัลลังก์ต่อจากพระราชบิดาคือจักรพรรดิมิญ หมั่ง ตัดสินพระทัยหาทางออกโดยสันติ เจือง มิญ สาง หรือในเอกสารทางฝั่งไทยเรียกว่า องเตียนกุน ข้าหลวงประจำเจิ๊นเต็ย (กัมพูชา) ถูกเรียกตัวกลับ เจือง มิญ สางถูกจับและฆ่าตัวตายในคุกในเวลาต่อมา
องค์ด้วงหรือสมเด็จพระหริรักษ์รามมหาอิศราธิบดีตกลงให้กัมพูชาอยู่ภายใต้การคุ้มครองร่วมระหว่างสยาม-ญวนในปี พ.ศ. 2389 เวียดนามได้ปล่อยตัวพระราชวงศ์กัมพูชาและส่งคืนเครื่องราชกกุธภัณฑ์ ในเวลาเดียวกัน กองทหารเวียดนามก็ถอนกำลังออกจากกัมพูชา ในที่สุดเวียดนามก็สูญเสียการควบคุมกัมพูชา กัมพูชาได้รับเอกราชจากเวียดนาม แม้ว่ากองทหารสยามจะยังเหลืออยู่ในกัมพูชาอยู่บ้าง แต่กษัตริย์กัมพูชาก็มีอำนาจปกครองตนเองมากกว่าแต่ก่อน
พระเจ้าคย็องด็อกแห่งชิลลา

| --- | --- |
พระเจ้าคย็องด็อกแห่งชิลลา

ชื่อเกาหลี
ฮันกึล: 경덕왕
ฮันจา: 景德王
อาร์อาร์: Gyeongdeok Wang 
เอ็มอาร์: Kyŏngdŏk Wang 
ชื่อเกิด
ฮันกึล: 김헌영
ฮันจา: 金憲英
อาร์อาร์: Gim Heon-yeong 
เอ็มอาร์: Kim Hŏnyŏng 
พระเจ้าคย็องด็อกแห่งชิลลา (เกาหลี: 경덕왕) เป็นกษัตริย์องค์ที่ 35 ของชิลลา และเป็นโอรสของพระเจ้าซ็องด็อกมหาราช (ค. 702-737) พระองค์สืบทอดราชบัลลังก์ต่อจากพระเชษฐาของพระองค์คือพระเจ้าฮโยซ็อง กษัตริย์องค์ที่ 34 ของชิลลา รัชสมัยของพระองค์ถือเป็นยุคทองในประวัติศาสตร์ของอาณาจักรรวมชิลลา โดยเฉพาะด้านพุทธศิลป์และสถาปัตยกรรม พระองค์เป็นบุคคลที่มีอิทธิพลทางการเมืองและศาสนา พระเจ้าคย็องด็อก ได้พยายามรวมพระราชอำนาจเข้าศูนย์กลางด้วยการจัดระเบียบการปกครองใหม่ โดยพระราชมารดาของพระองค์เป็นผู้สำเร็จราชการแทนพระองค์ให้กับพระราชโอรสของพระเจ้าคย็องด็อกคือ พระเจ้าฮเยกง ซึ่งสืบทอดราชบัลลังก์หลังจากการสิ้นพระชนม์ของพระเจ้าคย็องด็อก
การปฏิรูปการปกครอง

พระเจ้าคย็องด็อก พยายามจัดตั้งระบอบการปกครองที่คล้ายกับระบอบการปกครองของจีน ซึ่งภูมิภาคต่าง ๆ ถูกปกครองโดยขุนนางที่ราชสำนักส่งมามากกว่าที่จะเป็นขุนนางในท้องที่
ดูเพิ่ม

ลัทธิเชมันแบบเกาหลี
รายพระนามพระมหากษัตริย์เกาหลี
ประวัติศาสตร์เกาหลี
ศาสนาพุทธในเกาหลี
ชิลลา
นกกระติ๊ดขี้หมู

| นกกระติ๊ดขี้หมู |
| --- | --- |

L. p. punctulata (อินเดีย)

L. p. topela (จังหวัดสุรินทร์)
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Estrildidae
สกุล:: Lonchura
สปีชีส์:: L.  punctulata
ชื่อทวินาม
Lonchura punctulata (Linnaeus, 1758)


พื้นที่การกระจายพันธุ์ของนกกระติ๊ดขี้หมูในเอเชีย และเอเชียภาคพื้นสมุทร (ยังไม้ได้ระบุประชากรนกบนเกาะบอร์เนียว)
ชื่อพ้อง
 Loxia punctulata Linnaeus, 1758
ภาพวาดประกอบ นกกระติ๊ดขี้หมู Lonchura punctulata
นกกระติ๊ดขี้หมู (อังกฤษ: scaly-breasted munia หรือ spotted munia; ชื่อวิทยาศาสตร์: Lonchura punctulata) เป็นนกกระติ๊ดที่มีขนาดเท่านกกระจอก และจัดอยู่ในอันดับนกเกาะคอนที่มีขนาดเล็ก ชอบอยู่เป็นฝูง มีถิ่นกำเนิดในเอเชียเขตร้อน นกกระติ๊ดขี้หมูอยู่ในวงศ์นกกระติ๊ด (Lonchura) ได้รับการขึ้นทะเบียนอย่างเป็นทางการและตั้งชื่อโดยคาโรลัส ลินเนียส ในปี ค.ศ. 1758 ชื่อทวินามตั้งจากลักษณะโดดเด่นของลายบนขนที่คล้ายเกล็ดที่หน้าอกและหน้าท้อง ตัวเต็มวัยครึ่งตัวบนมีสีน้ำตาล และจะงอยปากสั้นหนาแหลม รูปกรวยสีเข้ม นกกระติ๊ดขี้หมูมี 11 ชนิดย่อยที่มีขนาดและสีแตกต่างกันเล็กน้อย
นกกระติ๊ดชนิดนี้กินเมล็ดหญ้าและเมล็ดธัญพืชเป็นหลัก นอกเหนือจากนั้นคือผลไม้พุ่มขนาดเล็ก (พวกเบอร์รี่) และแมลงขนาดเล็ก มีการหาอาหารเป็นฝูง และสื่อสารกันด้วยเสียงร้องเบา ๆ และเสียงคล้ายนกหวีด เป็นนกที่มีความเป็นสังคมสูงและบางครั้งอาจจะอยู่ร่วมกับนกกระติ๊ดสายพันธุ์อื่น นกชนิดนี้มักพบในที่ราบและทุ่งหญ้าเขตร้อน นกคู่ผสมพันธุ์จะสร้างรังรูปโดมด้วยใบหญ้า ฟาง หรือใบไผ่
นกกระติ๊ดขี้หมูมีถิ่นกำเนิดในเอเชีย ครอบคลุมจากอินเดียและศรีลังกา ในทางตะวันออกไปจนถึงประเทศไทย อินโดนีเซีย และฟิลิปปินส์ (ซึ่งเรียกนกชนิดนี้ว่ามายองปะกิง) ยังมีการนำเข้าสู่ภูมิภาคอื่นของโลก นกกระติ๊ดขี้หมูจัดเป็นชนิดพันธุ์ต่างถิ่นคุกคามในปวยร์โตรีโก และฮิสปันโยลา รวมถึงบางส่วนของออสเตรเลียและสหรัฐอเมริกา และถูกระบุว่ามีความเสี่ยงต่ำต่อการสูญพันธุ์ (least concern, LC) โดยสหภาพนานาชาติเพื่อการอนุรักษ์ธรรมชาติ (International Union for Conservation of Nature, IUCN) นกกระติ๊ดขี้หมูเป็นนกที่ได้รับการระบุเป็นทั้งศัตรูข้าวโดยหน่วยงานในกระทรวงเกษตรและสหกรณ์ และเป็นสัตว์คุ้มครองบัญชีรายชื่อ ปี 2546 ของประเทศไทย เพื่อคุ้มครองจากผู้ลักลอบค้าสัตว์ป่าที่ผิดกฎหมายในการจับมาเพื่อการซื้อไปปล่อย
อนุกรมวิธาน

นกกระติ๊ดขี้หมูเป็นหนึ่งในนกจำนวนมากหลายชนิดที่คาโรลัส ลินเนียสขึ้นทะเบียนสายพันธุ์ไว้ในหนังสือระบบธรรมชาติ (Systema Naturae) ฉบับที่ 10 ปี พ.ศ. 2301 (ค.ศ. 1758) โดยขณะนั้นได้รับการตั้งชื่อทวินามว่า Loxia punctulata ต่อมาวิลเลียม เฮนรี ไซค์ส (William Henry Sykes) ระบุให้เป็นสกุล Lonchura และเปลี่ยนชื่อทวินามเป็น Lonchura punctulata ในปี พ.ศ. 2366
นกกระติ๊ดขี้หมู เป็นนกกระติ๊ด 1 ใน 8 ชนิดที่พบในประเทศไทย นกกระติ๊ดขี้หมูเป็นนกประจำถิ่นของประเทศไทยที่พบบ่อยมาก และเป็นนกในวงศ์นกกระติ๊ดที่พบบ่อยที่สุดในจำพวกนกกระติ๊ดด้วยกัน